

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**ĀRKĀRTAS**

**SĒDES PROTOKOLS**

**2025.gada 16. janvārī** **Nr.2**

Sēde notiek: domes sēžu zālē

Sēde sasaukta: plkst.13.30

|  |  |
| --- | --- |
| Sēde sākas: plkst.13.30Sēdes laikā tiek veikts audioieraksts**Sēdē piedalās:** |  |
| Komitejas priekšsēdētājs (vada sēdi)  | *Igors Aleksejevs*  |
| Komitejas locekļi | *Anatolijs Gržibovskis* *Valērijs Kononovs* *Igors Prelatovs**Ivars Šķinčs* *Aleksejs Vasiļjevs* |
| **Sēdē nepiedalās:**Komitejas priekšsēdētāja vietnieks | *Mihails Lavrenovs* |
| **Sēdē klātesoši:** |  |
| Daugavpils valstspilsētas pašvaldības iestāžu darbinieki SIA „Atkritumu apsaimniekošanas Dienvidlatgales starppašvaldību organizācija” valdes loceklis  | *N.Jefimovs, R.Golovans,* *I.Šalkovskis, A.Jemeļjanovs, I.Prozore**Aivars Pudāns* |
| Sēdi protokolē:  | *Daugavpils pašvaldības centrālās pārvaldes* *Attīstības departamenta referente E.Pūga* |
| **Darba kārtība:** |
| 1. **Par Latgales atkritumu apsaimniekošanas reģionālā centra “Cinīši” izveidošanu un pārvaldes uzdevumu deleģēšanu.**
 |

*I.Aleksejevs atklāj komitejas sēdi un dod vārdu ziņotājam.*

**1.**

**Par Latgales atkritumu apsaimniekošanas reģionālā centra “Cinīši” izveidošanu un pārvaldes uzdevumu deleģēšanu**

*Ziņo – Daugavpils pašvaldības centrālās pārvaldes Kapitālsabiedrību pārraudzības nodaļas vadītājs Nikolajs Jefimovs*

I.Aleksejevs uzdod precizējošu jautājumu par padomes izveidošanu.

N.Jefimovs skaidro, ka tā ir likuma prasība un tas ir paredzēts atkritumu apsaimniekošanas reģionālajā plānā, kas bija apstiprināts pagājušā gada vasarā visām divpadsmit reģionā esošām pašvaldībām vienādā redakcijā.

I.Aleksejevs precizē par Daugavpils valstspilsētas pašvaldības izpilddirektores S.Šņepstes deleģēšanu.

N.Jefimovs to apstiprina un skaidro, ka atbilstoši 7.punktam, koordinācijas padomē darbosies izpilddirektore.

I.Šķinčs jautā, ko mums kā pašvaldībai dos reģionālais centrs, kādi ieguvumi, kādi zaudējumi, t.sk. finansiāli?

N.Jefimovs skaidro, ka finansiālajā ziņā pašvaldība neko nezaudēs. Atbilstoši lēmuma projekta 4.lapā iekļautajam secinājumam, kur noteikts, ka saskaņā ar Pašvaldību likuma 4.panta ceturtajā daļā noteikto ir secināts, ka reģionālā centra uzturēšanas izmaksas ir iekļautas sadzīves atkritumu apstrādes tarifā, kas uz doto brīdi ir spēkā. Ko tas dos? Tas dos konkrētu uzraudzības modeli, saskaņā ar kuru reģionālā centra darbība būs pakārtota atkritumu apsaimniekošanas reģionālā plāna ieviešanai visiem tiem pasākumiem, kas šajā plānā ir paredzēti. Arī deleģēšanas līgumā, kas iet kopā ar dokumentiem, tad atkritumu apsaimniekošanas reģionālajam centram ir paredzēti arī trīs uzdevumi. Proti, pirmais – uzraudzīt un kontrolēt reģionālā plāna ieviešanu, otrs – veikt regulāras izglītošanas kampaņas, lai stimulētu atkritumu šķirošanu, un, treškārt – vākt datus par atkritumu apsaimniekošanu, dalīties ar minētajiem datiem ar pārējiem reģionālajiem centriem un ar koordinācijas padomi kā galveno uzraudzības institūciju un sadarboties ar valsts un pašvaldību institūcijām, kas uzrauga šādu struktūru.

I.Šķinčs precizē, tātad mūsu pašvaldības iedzīvotājiem tas neko nemainīs? Tarifs kāds bija, tāds paliks. Un gadījumā, ja palielināsies dabas resursu nodoklis, tad arī palielināsies tarifs? No šī lēmuma iedzīvotājs ne zaudē, ne vinnē.

N.Jefimovs skaidro, ka ietekme neitrāla.

I.Aleksejevs papildina, ka koordinācijas padomes nolikumā, kas ir 19. un 20. lpp. nolikuma 17.punkts skan šādi, ka katra pašvaldība nosaka atlīdzību savam pārstāvim, kas tiek iekļauts padomes sastāvā. Attiecīgi to sedz no pašvaldības budžeta. Mūsu padomes pārstāvis tur strādās bez atlīdzības. Ja citas pašvaldības to deleģēs, tad viņi paši lems par to. Mūsu iedzīvotājiem arī šajā ziņā tas neko neizmaksās.

I.Aleksejevs precizē, ka ir obligāta likuma norma, kas mums ir jāievieš.

I.Aleksejevs aicina balsot par lēmuma projektu.

*Atklāti balsojot „par” – 6 (I.Aleksejevs, A.Gržibovskis, V.Kononovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *Latgales atkritumu apsaimniekošanas reģionālā centra “Cinīši” izveidošanu un pārvaldes uzdevumu deleģēšanu.*

*Pilsētas saimniecības un attīstības komitejas sēdē izskatītā un uz domes sēdi virzītā jautājuma ziņošanu kārtējā domes sēdē uzņemas Igors Aleksejevs.*

Sēde beidzas: plkst. 13:36

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga